C 125/402
SL
Uradni list Evropske unije
5.4.2023
sreda 14. septembra 2022 (3h)
Poudarja, da se najbolj oddaljene otoške regije, tako kot najbolj oddaljene regije, zaradi svoje majhnosti in izoliranih energetskih sistemov soočajo z velikim izzivom pri oskrbi z energijo, saj so za proizvodnjo električne energije, prevoz in ogrevanje na splošno odvisne od uvoza fosilnih goriv.
(3i)
Meni, da bi morala biti uporaba energije iz obnovljivih virov, vključno z energijo plimovanja, prednostna naloga, in da bi lahko otokom prinesla znatne koristi, pri čemer bi bilo treba upoštevati potrebe lokalnih skupnosti, k čemur spada tudi ohranjanje tradicionalne arhitekture otokov in lokalnih habitatov; zato poziva, naj se podpre razvoj široke palete obnovljivih virov energije glede na njihove geografske značilnosti; pozdravlja programe za zeleni vodik, ki so jih začeli izvajati otoki.
(4)
Vse bolj se priznava potreba po uskladitvi politik bioenergije z načelom kaskadne uporabe biomase (8), da se zagotovi pravičen dostop do trga surovin za biomaso za razvoj inovativnih bioloških rešitev z visoko dodano vrednostjo in trajnostnega krožnega biogospodarstva.
Zato bi morale države članice pri razvoju programov podpore za bioenergijo upoštevati razpoložljivo trajnostno oskrbo z biomaso za energetsko in neenergetsko uporabo ter vzdrževanje nacionalnih gozdnih ponorov ogljika in ekosistemov, varstvo biotske raznovrstnosti, pa tudi načel krožnega gospodarstva in kaskadne uporabe biomase ter hierarhijo ravnanja z odpadki iz Direktive 2008/98/ES Evropskega parlamenta in Sveta (9).
Vendar bi jim moralo biti omogočeno, da odobrijo podporo za proizvodnjo energije iz štorov ali korenin, kadar gre za odpadke ali ostanke, ki nastanejo pri izvajanju del, katerih poglavitni cilj je ohranjanje narave in upravljanja krajine, na primer iz obcestnih površin.
V vsakem primeru bi se morale države članice izogibati spodbujanju uporabe kakovostnega okroglega lesa za energijo, razen v natančno opredeljenih okoliščinah, na primer za preprečevanje požarov v naravi in sečnji za reševanje.
V skladu z načelom kaskadne uporabe bi bilo treba lesno biomaso uporabljati glede na njeno najvišjo ekonomsko in okoljsko dodano vrednost po naslednjem prednostnem vrstnem redu: 1) lesni proizvodi; 2) podaljšanje njihove življenjske dobe; 3) ponovna uporaba; 4) recikliranje, 5) bioenergija in 6) odstranjevanje.
Kadar nobena druga uporaba lesne biomase ni ekonomsko upravičena ali okoljsko ustrezna, energijska predelava pomaga zmanjšati proizvodnjo energije iz neobnovljivih virov.
Programi podpore za bioenergijo držav članic bi zato morali biti usmerjeni v tiste surovine, za katere obstaja majhna tržna konkurenca s sektorji materialov ter katerih pridobivanje je pozitivno za podnebje in biotsko raznovrstnost, da bi se izognili negativnim spodbudam za netrajnostne bioenergetske poti, kot je opredeljeno v poročilu Skupnega raziskovalnega središča z naslovom „The use of woody biomass for energy production in the EU“ (Uporaba lesne biomase za proizvodnjo energije v EU (10).
Po drugi strani pa je treba pri opredelitvi nadaljnjih posledic načela kaskadne uporabe priznati nacionalne posebnosti, ki države članice usmerjajo pri oblikovanju programov podpore.
Prednostna možnost bi morala biti preprečevanje nastajanja odpadkov, ponovna uporaba in recikliranje odpadkov.
Države članice ne bi smele uvajati programov podpore, ki bi bili v nasprotju s cilji o obdelavi odpadkov in bi povzročili neučinkovito uporabo odpadkov, ki jih je mogoče reciklirati.
Poleg tega države članice od leta 2026 za zagotovitev učinkovitejše uporabe bioenergije ne bi smele več podpirati elektrarn, razen če so obrati v regijah s posebnim statusom glede prehoda s fosilnih goriv, če obrati uporabljajo zajemanje in shranjevanje ogljika ali če obratov v izjemnih, utemeljenih primerih z odobritvijo Komisije ni mogoče spremeniti tako, da bi delovali v soproizvodnji.
(5)
Zaradi hitre rasti in naraščajoče stroškovne konkurenčnosti lahko proizvodnja električne energije iz obnovljivih virov zadosti vse večjemu deležu povpraševanja po energiji, na primer z uporabo toplotnih črpalk za ogrevanje prostorov ali industrijskih postopkov pri nizkih temperaturah, električnih vozil za prevoz ali električnih peči v nekaterih industrijskih panogah.
Električna energija iz obnovljivih virov se lahko uporablja tudi za proizvodnjo
(8)
Cilj načela kaskadne uporabe je doseči učinkovito rabo virov pri uporabi biomase z dajanjem prednosti uporabi materialov iz biomase pred uporabo energije, kadar je to mogoče, s čimer se poveča količina biomase, ki je na voljo v sistemu.
V skladu z načelom kaskadne uporabe bi bilo treba lesno biomaso uporabljati glede na njeno najvišjo ekonomsko in okoljsko dodano vrednost po naslednjem prednostnem vrstnem redu: 1) lesni proizvodi; 2) podaljšanje njihove življenjske dobe; 3) ponovna uporaba; 4) recikliranje, 5) bioenergija in 6) odstranjevanje.
Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (UL L 312, 22.11.2008, str. 3).
https://publications.jrc.ec.europa.eu/repository/handle/JRC122719.
(9) (10)